Sveta Rožalija/Dio treći/9
IX. Prikaziva različne dive imenom kriposti, imajuće pomnju na putnike, koje diva imenom Ufanje pivajući pokripljuje.

S putnici Milosti vide se po gori
i dive Kriposti kao zvizde u zori:
prva Ljubav Boga, druga iskrnjega,
učeć kao istoga sebe ljubit njega;
Mudrost budna oka; s mirom Pravde i Triznost,
Jakost privisoka, prignuta Poniznost;
Uboštvo brez tužbe, Čistoća sva bila,
Posluh radi službe imajući krila;
Milosrdje, drago nevoljnim, i svima
Blagodarnost blago dileć, koje ima;
Istina, u dilih i u ričih virna,
i o čiju milih Čednost, Krotkost mirna;
Bogoljubnost sveta i podnest pripravno,
što god srce smeta, Ustrpljenje slavno.
Kripostan svakomu daju nauk dive,
kako triba komu da na putu žive.
Što ja vidit mogoh i što svaki znade,
Ustrpljenju mlogo truda put zadade,
ali se ne smuti; što goder se zgodi,
diva se ne ljuti, vedrim čelom hodi, -
hodi, niti staje, k svakom na sve strane,
nauk svima daje, s kim se tiše i brane.
Jerbo tko je, komu što to trpit nije?
Na svitu ovomu tako srićan gdi je?
Kuša svaki, što je nevolja i tuga;
ćuti svaki svoje, gospodin i sluga.
Tuga, koja cvili pod priprostom vunom,
ima i u svili stanje i pod krunom.
Daje nauk diva: "Sinko, valja znati,
da druga jest kriva staza, dakle pati.
Kralj tvoj jest prošao s teškim križem svojim,
da i ti pošao bi s križićem tvojim.
Ustrpi se malo, to malo u vike
bude tebi cvalo na vincu od dike."
A Ufanje diva u svitah zelenih
obstrta i živa sva viđa se meni.
Ona slavne iz skuta vince prikaziva
i za umor puta oblakšat popiva:

1.
Hodi, trudi, nemoj stati,
pomnjiv budi, pokoj dati
trudu hoće vični stan.
Priko vrha ove gore
jur jest svrha; nuto zore,
jur se bili rajski dan.

2.
Lip je vinac; ako neće
s trudom linac da ga steče,
ni li takav slip i lud?
Ah, ne kasni, pokoj mili
i dvor jasni s malo dili
steć za kratak možeš trud.

3.
Kako mlogi svitu služe
i ubogi još se tuže!
Praznu daje plaću svit.
Njegva dika svitlo svane,
nejma vika, brzo sane
kao u večer slabi cvit.

4.
Stoj viteško, pati, idi;
nije teško, plaću vidi,
manji od nje trud jest tvoj.
S vincem vičnim čas Bog plati,
s čudom srićnim priobrati
on na biser vrući znoj.

5.
Ako blago triba dati
i sve drago, i to pati,
još rad život isti daj.
Misli na to, s tim se kripi:
stečem za to vinac lipi,
stečem slavu, pokoj, raj.

Sveta Rožalija